Ευρύζελμις

Ο **Ευρυζέλμις** ή **Ευρύζελμις** ή **Εβροζέλμης** ή **Ευρύτελμις** ήταν βασιλεύς των Οδρυσών της Θράκης γύρω στην περίοδο 386/385 π.Χ.

## Βιογραφία

Η καταγωγή του είναι ασαφής αν και υπάρχει η πρόταση ότι ταυτίζεται με τον Αβροζέλμη, απεσταλμένο και διερμηνέα του βασιλέως Σεύθη Β΄ στον Ξενοφώντα την περίοδο 401/400 π.Χ. Παρά το γεγονός ότι τα δύο ονόματα έχουν κοινή προέλευση και Θράκες πρίγκιπες λειτουργούσαν ως πρέσβεις άλλοι τον θεωρούν κορυφαίο πρίγκιπα των Οδρυσών, γιο του Σεύθη Α΄, και αδελφό του διαδόχου του Κότυ Α΄. Η ταυτοποίηση αυτή στηρίχτηκε σε μια επιγραφή με τον τίτλο *"Ευρυζέλμις, γιος του Σεύθις ο Πριηνεύς"*, επειδή το επώνυμο αναφέρεται στην Ιωνική πόλη της Πριήνης η σύνδεση θεωρείται απίθανη. Ο Ευρυζέλμις διαδέχθηκε τον Αμάδοκο Α΄ ως βασιλεύς των Οδρυσών της Θράκης (390/389 π.Χ.), κληρονόμησε ταυτόχρονα και την σύγκρουση του προκατόχου του με τον άλλο βασιλέα Σεύθη Β΄. Ο Ευρυζέλμις πήρε το πάνω χέρι ήταν και ο κύριος σύμμαχος των Αθηναίων, ο Σεύθις Β΄ διασώθηκε ωστόσο χάρη στην βοήθεια που του παρείχε ο Αθηναίος στρατηγός Ιφικράτης. 

Οι μόνες πηγές που μας παρέχουν πληροφορίες σχετικά με την βασιλεία του Ευρυζέλμη ήταν το Αθηναϊκό διάταγμα που τον επαινεί ως σύμμαχο (386/385 π.Χ.) και οι τέσσερις τύποι νομισμάτων της βασιλείας του. Τα περισσότερα από αυτά τα νομίσματα περιέχουν μια *"Εραλδική"* απεικόνιση ενός δίχειρου αγγείου, την ίδια απεικόνιση είχαν στα νομίσματα τους ο Κότυς Α΄ και ο Κερσοβλέπτης κάτι που παραπέμπει στην βασιλική δυναστεία των Οδρυσών. Η γρήγορη εξαφάνιση από τις ιστορικές πηγές του Ευρυζέλμις και η εμφάνιση του Κότυς Α΄ ως διαδόχου (384 π.Χ.) μπορεί να ερμηνευτεί ως ανατροπή αλλά αυτό δεν έχει αποδειχτεί. Τα συμπεράσματα των ιστορικών σχετικά με τον ανταγωνισμό του Ευρυζέλμις και του Κότυς Α΄ προκύπτουν από την ταυτοποίηση του Κότυς Α΄ ως γιου του Σεύθη Β΄ με τον οποίο ο Μήτοκος Α΄ είχε βρεθεί τα τελευταία χρόνια σε σύγκρουση. Σε κάθε περίπτωση την ίδια περίοδο (384 π.Χ.) ο Ευρυζέλμις πέθανε και τον διαδέχθηκε ο Κότυς Α΄. Το όνομα *"Ευρυζέλμις"* εμφανίζεται αργότερα και στην πινακίδα που καταγράφει τους τέσσερις γιους του Σεύθη Γ΄ και της Βερενίκης αλλά δεν φαίνεται ότι υπάρχει άμεση γενεαλογική σύνδεση ανάμεσα στα δύο πρόσωπα. Από τα νομίσματα που είχε κόψει φαίνεται ότι πρωτεύουσα του ήταν τα Κύψελα. Από επιγραφή που έχει βρεθεί στην Ακρόπολη και αναγράφει απόφαση της βουλής επί άρχοντος Μυστιχίδου (386 - 385π.χ) φαίνεται ότι ήταν σύμμαχος των Αθηναίων και για αυτό τον σκοπό ο  Ευρύζελμις είχε στείλει πρεσβεία στην Αθήνα. Έχουν βρεθεί νομίσματα με την επιγραφή ΕΥΒΡ ή ΕΒΡ που πιστεύεται ότι ήταν δικά του. Στις αρχές του 20ού αιώνα κατά την καταστροφή των τειχών της Αδριανούπολης βρέθηκε εντοιχισμένη επιγραφή του 4ου αιώνα π.χ που έγραφε *ΕΒΥΙΕΛΜΙΣ ΣΕΥΘΟΥ ΓΡΙΑΝΕΥΣ*

## Παραπομπές
 		


## Πηγές

*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932
**Θρακική επετηρίς, ετήσιον δημοσίευμα της Εν Αθήναις Θρακικής αδελφότητας*, Τυπογραφείο Ανέστη Κωνσταντινίδου, Εν Αθήναις 1897
*Z. Archibald, The Odrysian Kingdom of Thrace: Orpheus Unmasked, Oxford, 1998.
*P. Delev, From Koroupedion to the Third Mithridatic War (281-73 BCE), in: J. Valeva et al. (eds.), A Companion to Ancient Thrace, Wiley, 2015: 59–74.
*G. Lampousiadēs, "Peri Hebryzelmidos Thrakōn basileōs," Thrakikē Epetēris 1 (1897): 153–165.
*G. Mihajlov, Trakite, 2nd ed., Sofia 2015.
*M. Sears, Athens, Thrace, and the Shaping of Athenian Leadership, Cambridge, 2013.
*J. Stronk, The Ten Thousand in Thrace, Amsterdam, 1995.
*M. Tacheva, The Kings of Ancient Thrace. Book One, Sofia, 2006.
*S. Topalov, The Odrysian Kingdom from the Late 5th to the Mid-4th C. B.C., Sofia, 1994.
*J. Valeva et al. (eds.), A Companion to Ancient Thrace, Wiley, 2015.
*M. Zahrnt, Early History of Thrace to the Murder of Kotys I (360 BCE), in: J. Valeva et al. (eds.), A Companion to Ancient Thrace, Wiley, 2015: 35–47.
*R. Werner, in: W.-D. von Barloewen (ed.), Abriss der Geschichte antiker Randkulturen, Munich, 1961: 83–150, 239–242.

Κατηγορία:Βασιλείς των Οδρυσών